Borgermøde omkring NATURAKSEN

Torsdag den 26. November 2014

Kort referat

Der var 75 fremmødte borgere

Preben Gajhede, kontaktgruppen bød velkommen. Han ridsede kort forløbet op omkring udarbejdelsen af Udviklingsplan for Jyderup, der i 2013 var blev indarbejdet i Holbæk kommunes Kommuneplan for 2013 til 2025 under navnet: ’Helhedsplan for Jyderup’.

Søren Bøtker, Fyrtårn 4450 beskrev tankerne bag ’Naturaksen’ fra campingpladsen til Sølyst inkl. Drivtsåtskoven. Et bynært naturområde hvor der skal være sammenhæng mellem Bymidten og Naturaksen. Det er nu at et gammelt ønske om etablering af en decideret bypark kan igangsættes.

Søren Bøtker understregede vigtigheden af at Jyderup:

* selv tager ejerskab omkring udviklingen i byen
* har vilje til at sætte arbejde / aktiviteter i gang og at aktiviteter bliver borgerdrevet
* går i samarbejde med Skarresø Camping og Højskolen, der er de professionelle aktører i området

Desuden fremhævede han at beskyttelse af naturen er væsentligt, og at det er vigtigt at have en god og konstruktiv dialog med lodsejerne der grænser op til området.

Flemming Larsen, Næstformand i Friluftsrådet beskrev kort rådets indsatsområder indenfor Natur, Miljø, Friluftsliv og Naturgenopretning.

* Nationalparker etableres af staten via lovgivning.
* Naturparker etableres og organiseres af kommunerne. Fx samarbejde mellem flere kommuner, hvor naturparken bliver indarbejdet i kommuneplanerne.

Han nævnte flg. indsatsområder i Naturparker:

* Beskyttelse af enestående natur
* Bæredygtighed
* Helheds orienteret indsatser
* Fremme af turisme
* Nedsættelse af bredt sammensatte Naturparksråd, med borgerinddragelse.

Ole Rasmussen, centerchef for Naturpark Åmosen (NPÅ) beskrev kort NPÅs ønske om at etablere sig i Jyderup, som en af indgangene til NPÅ. Han pegede på den formidlingsstation, der allerede er blevet etableret i parken ved Sølyst.

Det næste udviklingsprojekt som NPÅ arbejder på, er etableringen af 5 Naturrum i NPÅs område, hvoraf et foreslås lagt ved campingpladsen i Jyderup således at der kan etableres et samarbejde da Naturrum ikke skal konkurrerer med kommercielt drevne aktiviteter, tværtimod.

Han nævnte, at en overordnet titel på et Naturrum i Jyderup kunne være: `Natur Triatlon´

NPÅ samarbejder om Naturrum med Friluftsrådet og Lokale- og Anlægsfonden, der stiller krav om:

* Nytænkende arkitektur
* Nytænkende aktiviteter, nye målgrupper
* Kontakt til borgere og brugere

Der blev vist et meget foreløbigt skitseforslag, og NPÅ regner med en 3 års anlægsperiode.

Gruppearbejde for alle fremmødte. Først: Hvad kan få mig til at benytte Naturaksen?

Dernæst: Ideer til aktiviteter.

Mange ideer blev foreslået og nogle nævnes her i uprioriteret rækkefølge:

* Afmærkning af stier, info-tavler
* Grejbank
* Badestrand
* Turistinfo, Udlejning af både og cykler
* Oaser, lystfiskeri, lystfisker ’flod’ via oppumpet vand
* Indgang til NPÅ. Afmærkninger i byen mm.
* Udfordringer i Naturen. Motionsredskaber
* Fugletårn, naturformidling
* Friluftsscene (Mariehaven)
* Skulpturudstilling, Landart

Ref.: Sv. Aage Larsen. 28.11.2014.